**ΠΑΝΕΛΛΗΝΙΟ ΣΩΜΑΤΕΙΟ ΕΡΓΑΖΟΜΕΝΩΝ ΣΤΗΝ ΕΤΑΙΡΕΙΑ ΕΛΛΗΝΙΚΑ ΚΑΥΣΙΜΑ Α.Ε.Ε**.

ΜΕΛΟΣ ΤΗΣ ΠΑΝΕΛΛΗΝΙΑΣ ΟΜΟΣΠΟΝΔΙΑΣ ΕΡΓΑΖΟΜΕΝΩΝ ΣΤΑ ΠΕΤΡΕΛΑΙΟΕΙΔΗ ΔΙΥΛΙΣΤΗΡΙΑ ΚΑΙ ΧΗΜΙΚΗ ΒΙΟΜΗΧΑΝΙΑ

Αρ. Απόφασης 323/2012 Αρ. Μητρώου 28809 Έδρα Μαρούσι

Αριθ. Πρωτ. 19 Μαρούσι 16/11/2015

**ΟΠΟΙΟΣ ΣΠΕΡΝΕΙ ΑΝΕΜΟΥΣ ΘΕΡΙΖΕΙ ΘΥΕΛΛΕΣ**

Αγαπητοί συνάδελφοι,

Με πόνο και φρίκη παρακολουθούμε ,το δράμα του γαλλικού λαού, που βιώνει εδώ και δυο ημέρες από την εφιαλτική νύχτα της Παρασκευής 13/11/2015.

Ο εχθρός είναι πλέον όχι προ των πυλών, αλλά μέσα στην καρδιά της Ευρώπης. Για ακόμη μια φορά θρηνούμε αθώα θύματα, των πολιτικών που ακολουθούν οι «ηγέτες» των κρατών μελών της Ε.Ε και των Η.Π.Α. Σε συνέχεια του οικονομικού πολέμου, έχουμε πια να αντιμετωπίσουμε κανονικό πόλεμο. Η Ευρώπη, δεν θα υπάρξει ποτέ ξανά η ίδια, όπως την θυμόμαστε..

Η Ελλάδα και η Γαλλία έτρεφαν ανέκαθεν ισχυρούς δεσμούς φιλίας και αλληλοϋποστήριξης. Οι δεσμοί είναι ιστορικοί σε όποια περίοδο και να ανατρέξει κανείς.

# Αξίες όπως η ΕΛΕΥΘΕΡΙΑ – ΙΣΟΤΗΤΑ – ΑΔΕΛΦΟΣΥΝΗ (*Liberté, égalité, fraternité*

Έχουν τις ρίζες τους όχι μόνο στην ελληνική, αλλά και στην γαλλική ιστορία, τις οποίες αξίες περάσαμε σε όλους τους λαούς και με αυτές πορευθήκαμε ανά τους αιώνες.

Η σκέψη μας είναι στους συγγενείς των θυμάτων. Είναι ημέρες πένθους για όλη την Ευρώπη. Το μήνυμα που θα πρέπει να στείλουμε είναι ένα:

ΔΕΝ ΘΑ ΦΟΒΗΘΟΥΜΕ, ΔΕΝ ΘΑ ΛΥΓΙΣΟΥΜΕ, ΘΑ ΑΝΤΙΣΤΑΘΟΥΜΕ..

Η ΤΡΟΜΟΚΡΑΤΙΑ ΔΕΝ ΘΑ ΠΕΡΑΣΕΙ

Θα συνεχίσουμε να αγωνιζόμαστε για όλες τις αξίες που πρεσβεύουμε, για να ξαναχτίσουμε έναν κόσμο καλύτερο για όλους μας και πάνω από όλα για τα παιδιά μας!

